stanford-oval/wikipedia huggingface dataset:
Funcom
Pelit

| Nimi | Julkaisu | Lajityyppi | Alusta(t) | Huomioita |
| --- | --- | --- | --- | --- |
| A Dinosaur's Tale | 1994 | seikkailupeli | Sega Mega Drive |  |
| Daze Before Christmas | 1994 | toimintapeli | Sega Mega Drive, Super Nintendo Entertainment System |  |
| Fatal Fury Special | 1995 | taistelupeli | Sega Mega-CD | Käännöksen tehnyt Funcom |
| Samurai Shodown | 1995 | taistelupeli | Sega Mega-CD | Käännöksen tehnyt Funcom |
| Disney's Pocahontas | 1996 | seikkailupeli | Sega Mega Drive |  |
| Nightmare Circus | 1996 | toimintapeli | Sega Mega Drive |  |
| Winter Gold | 1996 | urheilupeli | Super Nintendo Entertainment System |  |
| Dragonheart: Fire & Steel | 1996 | toimintapeli | Windows, PlayStation, Sega Saturn |  |
| Impact Racing | 1996 | ajopeli | PlayStation, Sega Saturn | Kehittänyt Funcom Dublin |
| Casper | 1996 | pulmapeli, seikkailupeli | Sega Saturn |  |
| NBA Hangtime | 1997 | urheilupeli | Sega Mega Drive |  |
| Speed Freaks | 1999 | ajopeli | PlayStation | Kehittänyt Funcom Dublin |
| The Longest Journey | 1999 | seikkailupeli | Windows |  |
| CMX | 1999 | ajopeli | PlayStation | Kehittänyt Funcom Dublin |
| No Escape | 2000 | ammuntapeli | Windows |  |
| Anarchy Online | 2001 | MMORPG | Windows |  |
| Dreamfall: The Longest Journey | 2006 | seikkailupeli | Windows, Xbox |  |
| Age of Conan: Hyborian Adventures | 2008 | MMORPG | Windows |  |
| Age of Conan: Rise of the Godslayer | 2010 | MMORPG | Windows | Ensimmäinen laajennus Age of Conaniin |
| The Secret World | 2012 | MMORPG | Windows |  |
| Fashion Week Live | 2012 | Facebook-peli | Facebook | Muotiin perustuva some-peli |
| Pets vs. Monsters | 2012 | MMORPG | Windows, Mac OS X |  |
| Lego Minifigures Online | 2015 | MMORPG | Windows, Android, iOS | Kehittänyt Funcom Oslo |
| The Park | 2015 | seikkailupeli | Windows, PlayStation 4, Xbox One | Kehittänyt Funcom Oslo |
| Hide and Shriek | 2016 |  | Windows | Kehittänyt Funcom North Carolina |
| Secret World Legends | 2017 | MMORPG | Windows | Kehittänyt Funcom North Carolina |
| Conan Exiles | 2018 | selviytymispeli | Windows, PlayStation 4, Xbox One | Kehittänyt Funcom Oslo |
| Mutant Year Zero: Road to Eden | 2018 | vuoropohjainen strategiapeli | Windows, PlayStation 4, Xbox One | Kehittänyt The Bearded Ladies |
Aiheesta muualla

Profiili MobyGamesissä (englanniksi)
Funcomin viralliset verkkosivut
Granrudmoen

| Granrudmoen |
| --- | --- |

 Granrudmoen
 Koordinaatit: 61°14′43″N, 10°26′26″E 
Valtio:  Norja
Lääni:  Innlandet
Kunta:  Øyer
Pinta-ala:  
 – Maa:  1,6 km²
Väkiluku (2023):  1 679
 – Väestötiheys:  1 049,4 as./km²
Infobox OKVirheellinen NIMI-arvo: 
Granrudmoen on taajama Øyerin kunnassa Innlandetin läänissä Norjassa. Taajaman pinta-ala on 1,6 neliökilometriä ja asukasluku 1 679 vuonna 2023.
Aiheesta muualla

Kuvia tai muita tiedostoja aiheesta Granrudmoen Wikimedia Commonsissa
Gisela Dulko
Aiheesta muualla

Kuvia tai muita tiedostoja aiheesta Gisela Dulko Wikimedia Commonsissa
Gisela Dulkon kotisivut
Gisela Dulko WTA:n sivuilla
Gustaf Alfons Federley

Federley kapteenin arvossa vuonna 1878
Gustaf Alfons Federley (15.  maaliskuuta 1826 Turku – 3. elokuuta 1886 Helsingin pitäjä) oli suomalainen Venäjän keisarillisen laivaston kontra-amiraali.
Federleyn vanhemmat olivat Suomen Pankin ylijohtaja, kollegiasessori Axel Federley ja kreivitär Wilhelmina Gustafva Charlotta Armfelt ja puoliso vuodesta 1855 Fredrika Lovisa Konstantia Munsterhjelm, everstiluutnantti Anders Lorenz Munsterhjelmin tytär.
Federley opiskeli Helsingfors Lyceumissa 1833–1837 ja jatkoi opintojaan Pietarin merikadettikoulussa. Valmistuttuaan koulusta hänet määrättiin 1842 gardemarinina palvelukseen Itämeren laivastoon ja siirrettiin midshipsmaniksi ylennettynä 22. meriekipaasiin 1844. Vuonna 1845 hän palveli fregatti Avroran Itämeren purjehduksilla, vuonna 1846 hänet siirrettiin 1. Suomen meriekipaasiin, jossa hän palveli tammikuuhun 1854 saakka. Hän purjehti Pohjanmerellä fregatti Melpomenella 1847 ja linjalaiva Leipzigilla 1848–1849. Luutnantiksi Federley yleni 1849. Seuraavana vuonna hän osallistui kuljetusalus Volgan purjehduksiin Kronstadtin ja Viaporin välillä, sitten Finlandia-aluksen risteilyihin Itämerellä ja 1852–1853 höyryfregatti Rjurikin ja höyrylaiva Pospeštnyin risteilyihin Turun saaristossa.
Tammikuussa 1854 Federley siirrettiin 2. Suomen meriekipaasin 1. komppanian päälliköksi. Krimin sodan aikana 1854–1855 hän puolusti Viaporin linnoitusta ja toimi vuonna 1855 Kuninkaansaaren 1. patterin päällikkönä. Sodan jälkeen 1856 hänet siirrettiin takaisin 1. Suomen meriekipaasiin ja hän toimi potkuriveneiden Metsh ja  Tresk päällikkönä Suomenlahdella 1857–1862. Kun 1. Suomen meriekipaasi muuttui 1862 1. Suomen kaaderiekipaasiksi, Federley jatkoi palvelustaan sen 1. komppaniassa, jonka päälliköksi hän tuli 1863. Toukokuussa samana vuonna hänet nimitettiin potkurivene Lihatšin päälliköksi Viaporin redillä ja edelleen potkurivene Tumanin päälliköksi. Hänet siirrettiin potkurivene Koršunin päälliköksi syksyllä 1866.
Federley ylennettiin kapteeniluutnantiksi 1864, 2. luokan kapteeniksi 1872 ja 1. luokan kapteeniksi 1876. Vuonna 1878 hänet määrättiin 1. Suomen kaaderiekipaasin komentajaksi. Hän hoiti tehtävää aina  vuoteen 1880 asti, jolloin ekipaasi lopetettiin. Eron sotapalveluksesta hän sai kontra-amiraalina heinäkuussa 1880.
Gerhard Küntscher

Gerhard Küntscher (6. joulukuuta 1900 – 17. joulukuuta 1972) oli saksalainen kirurgi, joka kehitti toisen maailmansodan aikaan ydinnaulauksen raajojen pitkien putkiluiden murtumien hoitoon.
Ydinnaulauksen kehittäminen

Sodan aikana Küntscher komennettiin Suomen Lappiin Kemiin vuosiksi 1942 – 1944. Tämä oli ensimmäisiä kertoja, kun tietotaito ydinnaulauksesta kulkeutui Saksan ulkopuolelle sodan vuoksi. Küntscher toimi yhteistyössä suomalaisten kirurgien kanssa ja uudella tekniikalla hoidettiin myös Suomen siviiliväestön vammoja. Aiemmin pitkien putkiluiden murtumat olivat vaatineet kuukausien kipsihoidon, mutta uusi tekniikka mahdollisti esimerkiksi sotilaiden paluun tehtäviin jo viikoissa. Tieto uudesta menetelmästä levisi maailmalle, kun ydinnaulauksella hoidetut sotavangit aikanaan palasivat kotimaahansa. Vaikka menetelmä ja implantit ovat sittemmin kehittyneet edelleen, ovat perusperiaatteet edelleen samat ja yleisesti käytössä ympäri maailmaa.
Aiheesta muualla

Der Andere Gerhard Küntscher (saksaksi)
Golf Pan-Amerikan kisoissa 2019

Golfissa kilpailtiin Pan-Amerikan kisoissa 2019 8. – 11. elokuuta 2019. Kilpailut käytiin Lima Golf Clubilla. Sekä miehille että naisille oli omat turnaukset sekä näiden lisäksi sekajoukkuekilpailu. Golfiin osallistui 64 urheilijaa. Menestynein maa oli Yhdysvallat, joka voitti kaksi kultamitalia. Eniten mitaleja voitti Paraguay, joka saavutti mitalin jokaisessa kilpailussa.
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Fabrizio Zanotti |  José Toledo |  Guillermo Artur Pereira Hinke |
| Naiset   tiedot |  Emilia Migliaccio |  Julieta Granada |  Paula Andrea Hurtado |
| Sekajoukkue   tiedot |  Yhdysvallat |  Paraguay |  Kanada |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 2 | 0 | 0 | 2 |
| 2. |  Paraguay | 1 | 2 | 0 | 3 |
| 3. |  Guatemala | 0 | 1 | 0 | 1 |
| 4. |  Chile | 0 | 0 | 1 | 1 |
| 4. |  Kanada | 0 | 0 | 1 | 1 |
| 4. |  Kolumbia | 0 | 0 | 1 | 1 |
| Yhteensä | Yhteensä | 3 | 3 | 3 | 9 |
Gleisdreieckin metroasema

Gleisdreieck on Berliinin metron asema, jolla linjat U1, U2 ja U3 risteävät. Aseman nimi tarkoittaa kolmioraidetta, jollainen paikalla oli vuoteen 1912 asti.
Alkuperäinen Gleisdreieckin asema avattiin liikenteelle vuonna 1902. Asemalla kohtasivat tuolloisen Berliinin metron kolme haaraa. 26. syyskuuta 1908 kaksi metrojunaa törmäsi raideristeyksessä, kun toinen kuljettajista ei havainnut seis-opastetta. Junista toinen putosi sillalta. Onnettomuus vaati 18 kuolonuhria ja 21 vakavasti loukkaantunutta. Tämän jälkeen asema rakennettiin kaksikerroksiseksi niin, että nykyinen linja U2 kulkee alatasolla ja linjat U1 ja U3 ylemmällä tasolla. Uudelleenrakennettu asema avattiin 3. marraskuuta 1912. Gleisdreieck toimi M-Bahnin pääteasemana vuosina 1989–1991.
Aseman lähellä sijaitsee Berliinin tekniikan museo.
Syyskuun 1908 metro-onnettomuus Gleisdreieckissä.
Giálovan laguuni

| Giálovan laguuni Λιμνοθάλασσα Γιάλοβας |
| --- | --- |
 Giálovan laguuni takaoikealla, etualalla Navarínonlahti.
Valtiot:  Kreikka
Paikkakunta:  Pýlos-Néstoras, Messenia, Peloponnesos
Koordinaatit:  36°57′40″N, 21°40′14″E
Mittaustietoja
Pinta-ala:  6 km²
Suurin syvyys:  4 m
 fiGiálovan laguuni 
Giálovan laguuni (kreik. Λιμνοθάλασσα Γιάλοβας) eli Ntivári (kreik. Ντιβάρι) tai Divári (Διβάρι) (Λιμνοθάλασσα Διβάρι/Ντιβάρι, Limnothálassa Divári/Ntivári, Divárin/Ntivárin laguuni) on laguuni Messenian rannikolla Peloponnesoksen niemimaalla Kreikassa. Sen pinta-ala on noin 6,0 neliökilometriä ja suurin syvyys noin 4,0 metriä.
Giálovan laguuni ja sen ympäristön kohteet kartalla.
Giálovan laguuni sijaitsee Joonianmeren rannikolla Navarínonlahden pohjoispuolella, noin seitsemän kilometriä pohjoiseen Pýloksesta. Laguunin toinen nimi Divári tulee latinan sanasta vivarium, joka tarkoittaa kalankasvattamoa. Laguunin Joonianmerestä erottavalla kannaksella, antiikin ajan Koryfasionin niemellä, sijaitsevat Voïdokoilián ranta, antiikin Pyloksen kaupungin akropolis eli nykyinen Palaiókastro tai Palaionavaríno, sekä niin kutsuttu Nestorin luola.
Laguuni on merkittävä lintualue, ja siellä on havaittu yli 250 eri lintulajia. Laguuni on suojeltu lintudirektiivin mukaisena Natura 2000 -alueena yhdessä eteläpuolisen Sfaktirían saaren kanssa.
Golf (videopeli)

| Golf |
| --- | --- |

Kehittäjä:  Nintendo
Julkaisija:  Nintendo
Jakelija:  Nintendo eShop
Säveltäjä:  Koji Kondo (NES) Hirokazu Tanaka (GB)
Ohjelmoija:  Satoru Iwata
Julkaistu:  NESJP 1. toukokuuta 1984NA 18. lokakuuta 1985EU 15. marraskuuta 1986 Famicom Disk SystemJP 21. helmikuuta 1986 Game BoyJP 28. marraskuuta 1989NA maaliskuu 1990EU 1990
Lajityyppi:  Urheilupeli
Pelimuoto:  Yksinpeli, moninpeli
Ikäluokitus:  ESRB: Kaikenikäisille 
Alusta:  Nintendo Entertainment System, Game Boy, NEC PC-8801, Famicom Disk System, e-Reader
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK  : 
Golf on Nintendon vuonna 1985 julkaisema urheilupeli, joka on Mario Golf -pelisarjan ensimmäinen osa. Peli on julkaistu Nintendo Entertainment Systemille ja Famicom Disk Systemille. Peli on julkaistu myöhemmin myös muun muassa Game Boylle. Golfia voi pelata yhteensä 1-4 pelaajaa.
Vastaanotto

Mikrobitin Jukka Tapanimäki antoi pelin Game Boy -versiolle 87 pistettä sadasta.
Aiheesta muualla

Golf MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Félix

Félix vuonna 2008.
Félix Miéli Venerando, pelaajanimeltään Félix, (24. joulukuuta 1937 São Paulo – 24. elokuuta 2012 São Paulo) oli brasilialainen jalkapalloilija. Hän pelasi maalivahtina Associação Portuguesa de Desportosissa ja Fluminense Football Clubissa. Maajoukkueessa hän saavutti maailmanmestaruuden vuoden 1970 kisoissa.
Seurat

1951–1954 : Clube Atlético Juventus (Brasilia)
1956–1956 : Associação Portuguesa de Desportos (Brasilia)
1957–1958 : Nacional-SP (Brasilia)
1958–1968 : Associação Portuguesa de Desportos (Brasilia)
1968–1977 : Fluminense Football Club (Brasilia)
Aiheesta muualla

Sitedalusa.com (Arkistoitu – Internet Archive)
Profile of Felix at www.beautifulteam.net
Brasilian joukkue – Jalkapallon MM-kilpailut 1970
1 Félix |
2 Brito |
3 Piazza |
4 Carlos Alberto |
5 Clodoaldo |
6 Marco Antônio |
7 Jairzinho |
8 Gérson |
9 Tostão |
10 Pelé |
11 Rivelino |
12 Ado |
13 Roberto |
14 Baldocchi |
15 Fontana |
16 Everaldo |
17 Joel |
18 Paulo César |
19 Edu |
20 Dario |
21 Zé Maria |
22 Leão |
Valmentaja Zagallo
Giánnis Maniátis

Giánnis Maniátis.
Ioánnis ”Giánnis” Maniátis (kreik. Ιωάννης ”Γιάννης” Μανιάτης, s. 12. lokakuuta 1986 Livadeiá, Kreikka) on kreikkalainen jalkapalloilija, pelipaikaltaan puolustaja.
Gennadi Fjodorov

Gennadi Aleksandrovitš Fjodorov (ven. Генна́дий Алекса́ндрович Фёдоров); 18. elokuuta 1909 – 2. tammikuuta 1991) oli komilainen kirjailija.
Gennadi Fjodorov syntyi nykyisen Komin tasavallan Troitsko-Petšorskin kylässä. Vuonna 1926 hän valmistui Ust-Kulomin toisen asteen koulusta, työskenteli lastenkodeissa ja Komin kirjakustantamossa. Vuonna 1940 hän suoritti Maksim Gorkille nimetyn kirjallisuusinstituutin kurssin, osallistui toiseen maailmansotaan ja työskenteli sen jälkeen Komin tiedekeskuksen tutkijana. Vuosina 1948–1959 ja 1964–1971 hän toimi Komin kirjailijaliiton johtajana.
Fjodorovin ensimmäinen teos julkaistiin Ordym (”Polku”) -kirjallisuuslehdessä vuonna 1928. Ensimmäinen erillisenä kirjana julkaistu teos oli Zeĺĺa-niminen näytelmä vuonna 1931. Pienoisromaaneissa Śiktsa asyv (”Maaseudun aamu”, 1932), Kolhoznitsajas (”Kolhoosilaisnaiset”, 1936) ja Traktoristka Vasilisa (”Traktorinkuljettaja Vasilisa”, 1938) kirjailija kuvaa kollektivisoinnin aikaa Komin maaseudulla. Fjodorovin pääteokset ovat kansalaissodan sankarittaresta Domna Kalikovasta kertova romaani Kya petigön (”Aamun sarastaessa”, 1962) sekä runoilija Ivan Kuratovin elämästä kertovat romaanit Vostym (”Elosalama”, 1982), Čužan muśań ylyn (”Kaukana kotimaasta”, 1989) ja Ezyś śura kör (”Hopeasarvinen peura”, 1991).
Kirjailija on saanut Komin tasavallan Kuratov-valtionpalkinnon ja Venäjän federaation ansioituneen kulttuurityöntekijän arvonimen. Vuonna 1984 hänet nimettiin Komin tasavallan kansankirjailijaksi. Fjodorov on haudattu Syktyvkariin.
Aiheesta muualla

Gennadi Fjodorovin lyhyt elämäkerta (Arkistoitu – Internet Archive) (venäjäksi), (komiksi)
Glutamiinisyntetaasi

Malli glutamiinisyntetaasin rakenteesta
Glutamiinisyntetaasi on entsyymi, joka katalysoi reaktiota, joissa glutamaatista syntyy glutamiinia. Vastakkaista reaktiota katalysoi glutaminaasi-entsyymi. Glutamiinisyntetaasin entsyyminumero on EC 6.3.1.2 ja CAS-numero 	9023-70-5.
Aiheesta muualla

Kyoto Encyclopedia of Genes and Genomes (KEGG): glutamine synthetase (englanniksi)
BRENDA Enzyme Database: Information on EC 6.3.1.2 - glutamine synthetase (englanniksi)
UniProt: Glutamine synthetase Homo sapiens (Human) (englanniksi)
Futisliigan kausi 1990

| Futisliigan kausi 1990 |
| --- | --- |
Joukkueiden määrä:  12
Ajankohta:  29. huhtikuuta – 7. lokakuuta
Mestari:  HJK
Pudonneet joukkueet:  Kumu, KPV
Ottelut:  150
Paras maalintekijä:  Marek Czakon, FC Ilves ja Kimmo Tarkkio, HJK   (16 maalia)
Paras pelaaja:  Jari Litmanen, Reipas
Yleisökeskiarvo:  2 322[lähde? ]
Alempi sarjataso:  Jalkapallon I divisioona
  ← Mestaruussarjan kausi 1989 :  1991 → 
Futisliigan kausi 1990 oli vuonna 1989 perustetun jalkapalloliigan ensimmäinen kausi. Kaudella 1990 toiminnan aloittanut liiga käytti kausilla 1990–1991 nimeä Futisliiga. Liigaan osallistui 12 joukkuetta, jotka pelasivat kaksinkertaisen sarjan ja kahdeksan joukkueen pudotuspelit.
Kaudella 1990 liigan ja Suomen mestaruuden voitti HJK. Viimeiseksi jäänyt Kuusankosken Kumu putosi suoraan I divisioonaan ja 11. sijoittunut KPV putosi hävittyään liigakarsinnan FF Jaroa vastaan. Liigan maalikuninkuuden jakoivat 16 maalilla FC Ilveksen Marek Czakon ja HJK:n Kimmo Tarkkio. Vuoden 1990 parhaaksi liigapelaajaksi valittiin Reipasta edustanut Jari Litmanen.
Joukkueet

Taulukon tiedot Jalkapallokirja 1990, Veikkausliigan tilastohistoriasta (ottelutilastot, kausi 1990) kotikentät. ja valmentajat, pvm on uuden valmentajan ensimmäinen ottelu
| Joukkue | Seura perustettu | Kaupunki | Kotikenttä  (suluissa kenttä jolla pelasi myös kotiotteluita) | Päävalmentaja |
| --- | --- | --- | --- | --- |
| Haka | 1932 | Valkeakoski | Tehtaan kenttä | Jorma Kangasmaki  19.8- Esko Malm |
| HJK | 1907 | Helsinki | Olympiastadion | Martti Kuusela |
| Ilves | 1931 | Tampere | Ratina | Jussi Ristimäki |
| KPV | 1930 | Kokkola | Kokkolan keskuskenttä | Tapio Raatikainen |
| Kumu (1 | 1975 | Kuusankoski | Kuusankosken Urheilupuisto |  Derek Fazackerley |
| KuPS | 1923 | Kuopio | Väinölänniemi, (Kuopion keskuskenttä) | Martti Räsänen |
| Kuusysi | 1934 | Lahti | Lahden stadion, (Kisapuisto) | Antti Muurinen |
| MP | 1929 | Mikkeli | Mikkelin urheilupuisto | Juhani Pöyry |
| OTP | 1946 | Oulu | Raatti, (Keskuskenttä) |  Mirosław Sajewicz 2.8- Aki Lahtinen |
| Reipas | 1891 | Lahti | Lahden stadion, (Kisapuisto) | Harri Kampman |
| RoPS | 1950 | Rovaniemi | Rovaniemen keskuskenttä, (Lapinaukea) |  Jerzy Masztaler |
| TPS | 1922 | Turku | Kupittaa | Heikki Suhonen |

1) Seura ensimmäistä kertaa pääsarjassa.
Runkosarjan sarjataulukko

Sarjan kahdeksan parasta selviytyivät pudotuspeleihin. Viimeiseksi sijoittunut Kuusankosken Kumu putosi suoraan I divisioonaan kaudeksi 1991 ja Veikkausliigaan nousi Porin Pallo-Toverit. OTP ja KPV pelasivat uusintaottelun suorasta säilymisestä ja häviäjä joutui liigakarsintaan FF Jaroa vastaan.
|  | Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1. | Kuusysi | 22 | 14 | 5 | 3 | 34 | 12 | +22 | 33 |
| 2. | RoPS | 22 | 12 | 5 | 5 | 29 | 17 | +12 | 29 |
| 3. | HJK | 22 | 11 | 6 | 5 | 40 | 29 | +11 | 28 |
| 4. | KuPS | 22 | 8 | 8 | 6 | 24 | 22 | +2 | 24 |
| 5. | Reipas | 22 | 7 | 9 | 6 | 35 | 21 | +14 | 23 |
| 6. | TPS | 22 | 7 | 9 | 6 | 27 | 20 | +7 | 23 |
| 7. | MP | 22 | 6 | 11 | 5 | 20 | 22 | -2 | 23 |
| 8. | Haka | 22 | 8 | 6 | 8 | 27 | 34 | -7 | 22 |
| 9. | Ilves | 22 | 6 | 8 | 8 | 37 | 33 | +4 | 20 |
| 10.(* | OTP | 22 | 4 | 7 | 11 | 16 | 32 | -16 | 15 |
| 11.(* | KPV | 22 | 6 | 3 | 13 | 15 | 32 | -17 | 15 |
| 12. | Kumu | 22 | 1 | 7 | 14 | 13 | 43 | -30 | 9 |
(* sijat 10/11 (suora säilyminen/karsija) ratkaistiin uusintaottelulla, OTP voitti KPV:n 2-1
Runkosarjan sarjataulukko > Ottelut

Ottelukohtaiset tilastot Veikkausliigan tilastohistoriasta, ottelutilastot kausi 1990. Runkosarjan ottelut pelattiin 29.4. – 26.8. ja pudotuspelit 2.9. – 7.10.1990. Pudotuspelien rp-ratkaisujen maalilukemat Jalkapallokirjasta
| Kotij>  \ Vierasj. | 69 | RoPS | HJK | KuPS | Reip | TPS | MP | Haka | Ilves | OTP | KPV | Kumu |
| --- | --- | --- | --- | --- | --- | --- | --- | --- | --- | --- | --- | --- |
| FC Kuusysi, Lahti |  | 2-1 | 1-0 | 2-0 | 0-0 | 0-0 | 1-2 | 5-0 | 2-1 | 3-1 | 2-0 | 0-0 |
| Rovaniemen Palloseura | 2-0 |  | 3-0 | 1-0 | 1-0 | 1-1 | 0-0 | 1-1 | 2-0 | 2-3 | 1-0 | 2-0 |
| Helsingin Jalkapalloklubi | 0-3 | 3-0 |  | 1-1 | 0-2 | 2-0 | 4-1 | 2-1 | 2-2 | 1-0 | 1-0 | 5-3 |
| Kuopion Palloseura | 2-3 | 1-4 | 2-3 |  | 1-1 | 2-0 | 0-0 | 1-1 | 2-1 | 0-0 | 1-0 | 4-1 |
| Lahden Reipas | 0-2 | 0-1 | 1-1 | 0-0 |  | 2-3 | 0-2 | 2-1 | 7-1 | 1-1 | 0-1 | 3-0 |
| Turun Palloseura | 0-0 | 1-0 | 1-1 | 2-0 | 2-3 |  | 0-0 | 0-1 | 0-4 | 3-0 | 0-0 | 0-0 |
| Mikkelin Palloilijat | 0-1 | 1-1 | 1-1 | 0-0 | 0-3 | 1-1 |  | 2-1 | 2-0 | 0-0 | 2-1 | 1-1 |
| Valkeakosken Haka | 0-2 | 0-1 | 3-1 | 1-2 | 0-6 | 3-2 | 1-1 |  | 3-3 | 2-1 | 2-0 | 1-0 |
| Ilves, Tampere | 1-1 | 1-2 | 1-1 | 0-1 | 2-2 | 0-0 | 0-0 | 2-3 |  | 4-2 | 1-0 | 3-0 |
| Oulun Työväen Palloilijat | 1-2 | 0-0 | 0-1 | 0-1 | 0-0 | 0-4 | 2-0 | 0-0 | 0-5 |  | 2-0 | 1-0 |
| Kokkolan Palloveikot | 1-0 | 2-1 | 3-6 | 0-2 | 1-1 | 0-3 | 3-1 | 0-2 | 0-4 | 0-0 |  | 2-0 |
| Kumu, Kuusankoski | 0-2 | 1-2 | 0-4 | 1-1 | 1-1 | 0-4 | 1-3 | 0-0 | 1-1 | 3-2 | 0-1 |  |
Pudotuspelit

Pudotuspeleihin osallistuivat runkosarjan kahdeksan parasta joukkuetta. Otteluparit pelattiin paras kolmesta menetelmällä, eli jatkoonpääsyyn vaadittiin kaksi voittoa. Pronssista pelattiin vain yksi ottelu. Tasan päättyneissä otteluissa ei pelattu jatkoaikaa, vaan ottelusarjan tilanteesta riippumatta rangaistuspotkukilpailu. Joukkue 1 pelasi kotonaan otteluissa 1 ja 3, joukkue 2 vastaavasti otteluissa 2.
Pudotuspelit > Puolivälierät > FC Kuusysi – Haka

FC Kuusysi välieriin otteluvoitoin 2–0.
Pudotuspelit > Puolivälierät > RoPS – MP

Ottelu määrättiin uusittavaksi erotuomarin hylättyä RoPS:n rangaistuspotkun.
MP välieriin otteluvoitoin 2–1.
Pudotuspelit > Puolivälierät > TPS – HJK

HJK välieriin otteluvoitoin 2–1.
Pudotuspelit > Puolivälierät > KuPS – Reipas

Reipas välieriin otteluvoitoin 2–0.
Pudotuspelit > Välierät > FC Kuusysi – MP

FC Kuusysi finaaliin otteluvoitoin 2–0.
Pudotuspelit > Välierät > HJK – Reipas

HJK finaaliin otteluvoitoin 2–0.
Pudotuspelit > Loppuottelut

HJK mestari otteluvoitoin 2–0.
Liigakarsinta

FF Jaro nousi Futisliigaan otteluvoitoin 2–0.
Lopulliset sijoitukset

Sijoitukset 1–4 määräytyivät pudotuspelien ratkaisujen mukaan, sijat 5–8 eli pudotuspelien ensimmäisellä kierroksella hävinneiden sijoitukset määräytyivät runkosarjassa sijoittumisen perusteella ja sijat 9–12 runkosarjan mukaan.
|  | Joukkue |
| --- | --- |
1.: HJK
2.: Kuusysi
3.: MP
4.: Reipas
5.: RoPS
6.: KuPS
7.: TPS
8.: Haka
9.: Ilves
10.: OTP
11.: KPV
12.: Kumu